
PROME MINISTER EVELYN WEVER-CROES 


Asunto General, innovacion, Organisacion Gubernamental 
Infrastructura y Planificacion Teritorial 


Pero ora cu un miembro di prensa scoge un area di satire pa 
trece informaicon 


Dialuna mainta, durante Conferencia di Prensa di Gobierno 
di Aruba, Prome Minsiter Evelyn Wever-Croes a enfatisa riba 
derecho y deber cu prensa y Gobierno tin pa trece informaicon 
veridico pa nos pueblo. Prome Minister a splica cu no tin 
censura di prensa considerando cu mayoria prensa na Aruba 
ta mantene nan mes na respet y reglanan di prensa. 


PRENSA NO MESTER TIN TEMOR 

“Mi no por keda sin bisa cu e keho entrega na Gobernador 
cual a papia abiertamente riba dje cu e persona en cuestion, 
y e publicacion di SIP, ta draai rond di 1 medio cual ta 24ora,” 
Prome Minister a remarca. Pa cual a expresa cu e incidente cu 
e medio di comunicacion aki ta uno aisla. Prensa na Aruba no 
mester tin e temor cu mescos cu pasa cu 24ora, por pasa cu 
cualkier otro miembro di prensa. Al menos cu nan tambe saca 
nan mes for di e liña di prensa y haci mescos cu e medio di 
comuniacion aki ta haci. 

Prome Minister a splica cu den e liña di prensa tin etica, 
derecho y deber. Un gobernante tin e deber di contesta prensa 
su preguntanan haci den e liña aki, pasobra e ta e derecho 
di prensa pa haya contesta. Sinembargo na momento cu un 
miembro di prensa tuma e decision di saca nan mes for di e 
liña di prensa y scoge un area di “satire” (comparabel cu Radio 
Rochela), esaki ta posibel y ta nan derecho. Pero e ora ey 
sacando nan mes afo, nan no por exigi e mesun derechonan 
cu ta cay den e liña di prensa. 


Un ehempel di satire ta e videonan cu por wordo considera 
como pornografico uzando cara di Prome Minister cu ta wordo 
traha y cu e medio di comunicacion aki ta bati riba nan pecho 
den nan noticiero. Esaki ta un falta di respet no solamente pa 

Prome Minister pero pa tur hende muhe. Pero esaki ta mustra 
tambe un falta di respet pa nan mes, y si nan kier respeta nan 
mes y respeta pueblo, nan mes mester pone un fin na e forma 
di satire pa trece informacion pa pueblo. 


Prensa ta hopi importante pa Gobierno di Aruba y principionan 
di etica di periodismo ta cu ta publica cosnan veridico, ta busca 
informacion y si no haya e informacion, ta duna splicacion di 
esey tambe. Pero loke cu prensa no ta haci ta, publica cos 
ekiboca a pesar di a wordo poni na altura di e publicacion 
indicando cu nan no ta wordo paga pa e publicacion y esey 
ta duna nan derecho pa publica toch manera cu nan ta haya 
ta bon. Por ultimo, Prome Minister a bisa cu ta lamenta cu e 
incidente aisla di 24ora ta wordo uza pa crea imagen negativo 
pa ful Aruba. 


“Reglanan di prensa ta encera reglanan di etica, ta haci 
periodismo, ta busca tur banda di medaya y no ta publica cos 
cu no ta berdad.” 

Premier Evelyn Wever-Croes: 


RAPPORT DI NIS TA INCLUI RECOMENDACION 
PA ARUBA MEHORA RIBA TERENO DI 
INTEGRIDAD Y TRANSPARENCIA 


Premier Evelyn Wever - Croes a ricibi resultado di e rapport 
National Integrity System (NIS). Un rapport critico cu hopi 
recomendacion, pero hopi necesario pa Aruba mehora su 
posicion riba tereno di integridad. Desde cu a drenta den 
Gobierno na 2017 cu Gabinete Wever - Croes Ι, Integridad a 
forma parti cardinal di e vision. 


Na 2017, integridad tabata un palabra cu casi no por a uza. E 
tempo ey Aruba a perde e confiansa den gobierno y den politica 
pa motibo di caso di corupcion den gobernacion y 
e gobierno di e otro asignatura tabata brasa esaki. 
Pueblo a duna indicacion cu no kier esaki mas y 
a vota pa otro Gobierno. Pues na 2017 ora cu a 
drenta Gobierno den Gabinete Wever Croes Ι, a 
cuminsa cu un vision pa bin cu Bureau Integriteit, 
Integriteitskammer, Corporate Governance Code, 
Ley di Financiamento di Partidonan Politico, Ley di 
Integridad, Ombudsman, y fortifica estadonan halto 
di Pais pa tin miho “checks and balances”. Premier 
Wever - Croes ta expresa cu awe por mira cu a 
logra varios di e puntonan menciona di e vision di 
Gabinete Wever-Croes. “No a logra tur cos ainda, 
pero ta riba bon caminda.” 


NIS RAPPORT: 

E NIS rapport ta manera un “nul-meting' di unda 
Aruba ta para pa loke ta integridad. E rapport ta 
critico y ta inclui 30 recomendacion pa mehoracion 
y a base di esakiAruba no a ricibi un 'voldoende'. 
Prome Minister a expresa cu e resultado no a bin 
como sorpresa y ta na altura cu tin hopi trabou pa 
haci ainda. 10 aña pasa ora Hulanda a haci su prome 
scan, e tampoco a haya voldoende y ningun otro 
pais den Reino cu a haci'e a haya un voldoende. 


“Pues e resultado di Aruba no ta uno cu a spanta di 
dje. Awor cu tin e consehonan di con por mehora, 
Gabinete Wever - Croes ΙΙ ta comprometi pa mehora 
esaki. Ta trahando un plan pa atende cu cada un di 
e 30 puntonan menciona, y aki 5 aña ta haci un scan 
di nobo, pa eorey por midi con a adelanta”, Prome 
Minister a remarca. 


GRADICIMENTO: 

Premier Wever - Croes a termina gradiciendo tur 
esnan cu a haci esaki posibel. “Danki na tur colega 
cu a duna nan confiansa na e estudio, tambe 


Parlamento di Aruba cu tabata hopi instrumental pa logra loke 
cu a logra caba. Parlamento a pasa dos ley di iniciativa cual ta 
e ley di financiamento di partidonan politico y e ley di screening 
cu tabata iniciativa di Parlamento. Gradicimento special tambe 
ta bay na Presidente di Parlamento sr. Edgar Vrolijk cu ta un 
luchado fuerte den esaki y danki na sr. Armand Hessels di 
Stichting Deugdelijkheid van Bestuur Aruba cu a insisti pa e 
NIS wordo haci”. 

Prome Minister Evelyn Wever-Croes: 


GOBIERNO A PIDI REUNION CU SIP PA TRATA 
TEMA DI LIBERTAD DI PRENSA NA ARUBA 


“Pa por logra husticia na tur dos banda, mescos cu libertad di 


prensa y democracia ta exigi, ta hopi importante pa tin tur dos 
banda di e medava'' 


Prome Minister Evelyn Wever - Croes durante di Conferencia 
di Prensa di Gobierno, a trata e tema di un publicacion cu a 
sali siman pasa di Sociedad Interamericana de Prensa (SIP). 
Den e publicacion aki, Aruba ta wordo pinta bastante malo y ta 
cuestiona libertad di prensa na Aruba. 


Prome Minister a splica cu e publicacion aki ta bin despues 
di un situacion cu a tuma luga recientemente unda cu keho a 
wordo haci na Gobernador di Aruba, door di un periodista na 
Aruba. Premier Wever - Croes a reuni cu e periodista y a adresa 
tur e puntonan cu el a trece dilanti den su carta. Ademas a 
splica e otro banda di medaya (e banda di Gobierno), a refuta 
acusacionnan treci dilanti y a yega na e conclusion cu no tin 
un censura. 


NO TA DI OPINION CU NA ARUBA TIN CENSURA DI 
PRENSA 

Gobierno ta tuma periodismo, libertad di prensa y transparencia 
hopi serio. Esaki ta e base di e maneho di Gobierno cual a inicia 
cu ne prome cu Gobierno di Gabinete Wever - Croes ll a wordo 
forma. Incluso durante di e fase di formacion, prensa tabatin 
tur libertad pa por a scucha tur locual a wordo treci dilanti di 
parti stakeholders. Ademas, tin cuadronan legal na Aruba cu 
ta exigi cu mester duna e transparencia ey, Prome Minister 
a splica. Banda di esaki, Gobierno ta percura pa informacion 
di Gobierno ta disponibel pa tur miembro di prensa a traves 
di plataforma social manera Facebook y e corant digital 
IslaOnline cu ta publica di dialuna pa diabierna y ta contene 
noticianan veridico di Gobierno. Banda di esaki regularmente 
ministernan ta haci entrevista cu prensa y duna conferencia 
di prensa unda cu prensa hopi biaha tin e oportunida pa haci 


pregunta riba diferente topico. Por lo tanto, no por papia di 
censura di prensa. 


PUBLICACION DI SIP 

Premier Wever - Croes a sigui bisa cu a base di e publicacion 
cu a sali di SIP, a tuma contacto cu e director ehecutivo 
inmediatamente y a gradicie pa e interes cu SIP a demostra 
den defende libertad di prensa na Aruba. A duna splicacion 
cu libertad di prensa y transparencia ta e base pa e 
maneho di Gobierno. Y a invita SIP pa un reunion pa papia 
tocante nan publicacion, pa motibo cu ta di opinion cu e ta 
sumamente importante pa SIP expone a base di kico e ta 
yega na e conclusionnan den e publicacion. Cual ta considera 
conclusionnan detrimental pa e imagen di Aruba y di Gobierno. 


Den e reunion, Gobierno tambe lo por presenta e otro banda di 
medaya na SIP. Den e comunicacion cu e organisacion, Prome 
Minister a termina splicando cu libertad di prensa ta basa riba 
democracia y democracia ta exigi husticia pa tur dos banda 
irespecto funcion di un hende. Pa por logra husticia na tur dos 
banda, mescos cu libertad di prensa y democracia ta exigi, ta 
hopi importante pa tin tur dos banda di e medaya. 


“Nos ta bou di e impresion cu SIP no tin tur dos banda di e 
medaya. Pa e motibo aki, Gobierno di Aruba a invita nan pa 
asina informa nan di e otro banda di medaya tambe”, Prome 
Minister a duna di conoce. 


SINTONISA 


δ; : CONFERENCIA DI PRENSA 
DI GOBIERNO DI ARUBA 


Gabinete Wever-Croes 


luna y diahuebs | 1 

Gobierno di Aruba ta felicita 
tur ciudadano cu a ricibi 
Condecoracion Real 
diamars 26 di april, 2022. 


« de heer Israel A. Posner 


Ridder in de Orde van Oranje-Nassau, 
bij bevordering: 


de heer Adolf (Dufi) Kock 


Ridder in de Orde van Oranje-Nassau: 
s mevrouw Yolanda M. Croes 

s mevrouw Maya F. Daryanani-Tharani 

s mevrouw Rose Marie T. Provence 

s de heer Francisco J. Vrolijk 

s de heer Randolf M. Vrolijk 


Officier in de Orde van Oranje-Nassau: 


2022 


Lid in de Orde van Oranje-Nassau: 

s de heer Winston F. Ashby 

s de heer David A. de la Fuente 

s mevrouw Wilhelmina E. de la Fuente — van 't Hoff 
s mevrouw Cordilia G. Fun-Jagershoek 

+ de heer Humphrey H. Hosé 

s de heer Seever P.B. Krozendijk 

+ de heer Naise A. Lee 

s de heer Hendrik F. Leo 

+ de heer Sigfried R. Lumenier 

+ de heer Valentino W. Peterson 

s de heer Frank H.C. Richardson 

s mevrouw Lila C. Richardson 

s mevrouw Teresita E. Ridderstaat — Angela 
s de heer Clifford E. Rosa 

+ de heer Francis E. Saladin 

s mevrouw Trina V. Schel -- de Jesus 

+ de heer Sixto M.J. Vrolijk 


Danki pa e trabounan boluntario cu boso ta haci pa nos comunidad ! 

MINISTER ARENDS TA HACI ENTREGA DI 

URSELL ARENDS 


RECONOCIMENO NA ASTRID BRITTEN Y 
RONNY ALDERS DI BIBLIOTECA NACIONAL 


--- 


Durante e evento αἱ Sustainable Eduction Symposium cu a 
tuma luga dialuna mainta na Biblioteca Nacional San Nicolas, 
Minister Ursell Arends , den nomber di Santa Rosa a duna 
reconocemento na Sra. Astrid Britten y Sr. Ronny Alders di 
Biblioteca Nacional Aruba pa nan aporte continuo na temanan 
di naturalesa y sostenibilidad via medio di educacion y como 
amigo di Santa Rosa. 


"Nos naturalesa mester di mas aliado. Nos ta contento pa 
reconoce ambos Sra. Astrid Britten y Sr. Ronny Alders como 
aliadonan di Aruba su medio ambiente kende nan semper 
ta aporta pa conscientisa y educa over di proteccion y 
sostenibilidad" 


Ya tin varios aña ta organisa e Sustainable Education 
Symposium cual ta un cooperacion entre Biblioteca Nacional 
y Santa Rosa. Minister Arends a keda contento cu esaki por 
a tuma lugar un biaha mas, asina ta sigui educa e siguiente 
generacion riba nan derecho y debernan, pa nan mes, nan 


yiunan, nos pais Aruba y e mundo cu nos tur ta biba riba dje. 


Masha danki na Sra. Britten y Sr. Alders pa nan contribuicion 
y bon cooperacion! 

MINISTER ARENDS Y MINISTER WEVER 
TA CONTENTO DI POR CONTRIBUI NA 
SUSTAINABLE EDUCATION SYMPOSIUM 


Dialuna mainta na Biblioteca Nacional San Nicolas 
a tuma luga e evento di Sustainable Eduction 
Symposium. Durante e evento educativo ta toca 


e temanan di sostenibilidad, y en particular e 


concepto di economia circular. 


Minister di naturalesa, Ursell Arends, hunto cu 
minister di economia y desaroyo sostenibel, Mr. 
Geoffrey Wever tabata tin e honor pa presencia 
e evento y tambe duna algun palabra na e 
studiantenan di John Wesley College. 


Minister Wever a elabora riba e concepto di 
economia circular, splicando kico e ta incera, su 
importancia pa Aruba y pa mundo, y con Aruba ta 
tumando pasonan den e direccion di un economia 
caminda desperdicio ta minimalisa, of te asta 
elimina. 


Si nos ta bayendo rumbo economia circular, pakico 
mester di Serlimar anto? 

Esaki ta un di e preguntanan cu a ser puntra door 
di un studiante, uno cu ta vocifera preocupacion 
general pa loke ta trata Serlimar S.G. E ta importante 
pa compronde cu mientras nos kier elimina mayoria 
desperdicio posibel, ainda lo ta bai tin algun cu 
no por ser reuza of recicla, pero si no ta descarta 
cu mester duna tur esfuerzo pa minimalisa esaki. 
Alabes e material (desperdicio) aki mester wordo 
recohi. Recohimento di desperdicio ta keda e tarea 
principal di Serlimar S.G. 


Minister Arends na su turno a splica con e maneho 
di desperdicio ta uno cu ta un parti chikito di 
economia circular: mas nos reuza, mas nos reduci 
of recicla, menos desperdicio lo tin, pero ainda ta 
necesario pa tin un maneho di desperdicio pa e 
sushinan cu si ta keda atras. 


Tambe tin cu enfatisa cu e transformacion pa un |. 


economia circular no ta pasa di awe pa mañan, 
pero mas bien ta un proceso extenso cu por dura 
añanan. No solamente mester tin e recursonan na 


LUEEN ss fi 
NATI CIRCULAR ECONOMY 


Si nos no enforsa e transformacion aki, den futuro no lo tin luga 


luga pa por procesa desperdicio, mester cambia leynan di por pa nos viu y nietonan biba, cu ta liber di desperdicio, y cu un 
ehempel "building codes", y tambe conta cu un cambio den e medio ambiente saludabel asina minimalisando e efectonan 
"lifestyle" di nos cuidadanonan pa compronde y cumpli cu e negativo pa nos salud - manera cu e ta awo cu e economia 


aspectonan di economia circular. 


linear cu nos a custumbra cune. 

XIOMARA MADURO 


GERTRUIDA "TRUUS" FIGAROA A CUMPLI 40 
ANA DEN SERVICIO DI GOBIERNO DI ARUBA 


| 


Recientemente sra. Gertruida "Truus" Figaroa a cumpli 40 aña 
den servicio di Gobierno di Aruba. Desde 2016 sra. Figaroa ta 
trahando na ANA den e seccion di Seleccion di Archivo. 


Sr. Eric Koolman, hefe interino di ANA a haci entrega, den 
presencia di familiarnan, e costumbrado envelop, al ingual un 
ramo di flor y un regalo di parti di Minister di Finanzas y Cultura, 
sra. mr. Xiomara Maduro, kende no por tabata presente, pa 
motibo di compromiso den exterior. 


Staf y coleganan di Truus ta desea hopi pabien na e ocasion 
aki di su hubileo di 40 aña. 


Minister di Finansa y Cultura 


ISLA (0) ONLINE 

Dia di Rey por bishita exposicion 


“ARUBA DEN MASHIN DI TEMPO” NA 
ARCHIVO NACIONAL ARUBA 


Dia di Rey, diaranson 27 di April proximo Archivo Nacional 
Aruba ta invita e comunidad di Aruba pa bishita e exposicion 
“Aruba, den mashin di tempo”. E exposicion a haci su apertura 
dia 18 di maart ultimo, pa cual mas di 2000 mil persona a 
bishita durante e Festividad Himno y Bandera. 


E exposicion ta un colecion unico di potretnan di Aruba di 
ante saca dor di diferente fotografonan local y di exterior. Tin 
coleccion di potret di e.o. Jan Geurts, dhr. Hochstul, Rinus de 
Graaff y Clyde Harms. 


Cu e exposicion Archivo Nacional Aruba kier hiba bo bek dor 
di un “mashin di tempo” pa wak e Aruba di antes y pa mustra 
e ubicacion actual (aña 2022) di unda e potret a wordo tuma 
den pasado. Un flashback di Aruba, di tempo'aya y un potret di 
e tempo'aki. Asina pa mustra con nos isla a desaroya durante 
e añanan. Un exposicion bunita pa grandinan cu lo reconoce 
hopi αἱ nos Aruba di antes y pa esnan mas hoben, pa wak e 
historia y desaroyo di Aruba. 


E exposicion ta habri di 10.00 a.m. pa 2.00 p.m. 
Riba e dia aki lo pasa dos documentario di Fundacion Herencia 
Historico di Aruba: 

11.00 a.m. — 12.00 p.m.: Documentario “Unda tin bida tin awa” 
12.30 p.m. — 13.30 p.m.: Documentario “Casnan di Torto na 
Aruba” 

Archivo Nacional ta spera di por conta cu bishita di nos 
comunidad y alavez ta desea tur hende un felis Dia di Rey. 

DANGUI ODUBER 


Ministerio di Turismo y Salud Publico ta informa: 


TOCANTE E LEY CU TA LIMITA E UZO DI 
PODUCTONAN DI TABACO (ARTICULO 2, 2A) 


Manera ya cabata conoci,Arubalo bay conoceeimplementacion 
di “Landsverordening Beperking Tabaksproducten (AB 2016 
no.41)”, e implementacion di e ley ta drenta na vigor dialuna 2 
di mei 2022. E ley aki ta un ley cu a keda aproba unanimamente 
den Parlamento di Aruba di 26 di october 2021. E ley aki ta bay 
prohibi tur menornan di 21 aña pa cumpra, uza of pa traha den 
areanan cu ta bende productonan di tabaco. 


Den cuadro di e plan nacional di prevencion Ministerio di Salud 
Publico conhuntamente cu Departamento di Salud Publico ta 
dedica na mehora e calidad bida, servicio y salud di Aruba su 
comunidad. E ley cu ta limita e uzo di poductonan di tabaco 
ta un di e aspectonan importante den Aruba su plan nacional 
di prevencion den salud. E ley ta importante, mirando cu uzo 
di sigaria ta dañino no solamente pa persona cu ta huma cual 
ta 13% di e populacion di Aruba riba 20 aña, pero tambe pa 
es(nan) cu ta den cercania. 


Articulo 2: ta prohibi pa huma den un edificio of area cu ta 
accesibel pa tur hende 

E articulo aki ta stipula cu ta prohibi pa huma den UN EDIFICIO 
OF AREA CU TA ACCESIBEL PA TUR HENDE. Esaki ta 
ensera por ehempel scolnan, area di recreacion, lugar di come 
cu tin area di sinta pafo y tambe na bushalte. Ariba un terasa 
ta prohibi pa huma como cu esaki ta cay den cercania di un 
edificio. 


Den e articulo aki tin exepcion pa por ehempel parkeerplaats, 
palapa ariba beach of areanan cu no tin un dak of muraya, 
den e areanan aki si mag di huma. E articulo aki lo bay wordo 
controla pa Dienst Warenkeuring en Higiéne (DWH) y lo bay 
tin un multa pa incumplimento di ley aki. 

Articulo 2A: Den e ley di tabaco menor di edad ta wordo 
considera menor di 21 aña di edad 

. Inciso 1: Ta prohibi pa huma den transporte priva 
ora cu tin menor di edad den auto, e control di esaki lo bav 
wordo implementa pa Korps Politie Aruba v lo tin un multa pa 


incumplimento di esaki. E articulo aki ta pa proteha e muchanan 
di second hand smoking, derecho di mucha, pa proteccion. 

° Inciso 2: Ta prohibi pa un menor di edad traha den un 
establecimento of un punto di benta cu ta bende productonan di 
tabaco. Por ehempel na un supermercado un menor di 21 aña 
di edad por traha, pero e no por traha den e area cu ta designa 
pa benta di productonan di tabaco. Tur establecimento lo bay tin 
un area designa pa benta di productonan di sigaria, mescos cu 
esaki ta actualmente pa benta di bebida alcoholico. E articulo 
aki tambe lo bay wordo controla pa Dienst Warenkeuring en 
Higiëne (DWH) y lo bay tin un multa pa incumplimento di ley 
aki. E articulo aki ta pa preveni cu hobennan por hasi uzo di 
sigaria of producto di tabaco na edad jong. 


Aruba por logra tin un comunidad mas saludabel. E ta rekeri 
responsabilidad y compromiso pa cuida nos mes mas, come 
mas saludabel y ta mas activo. Sea consciente cu productonan 
di tabaco ta malo pa bo salud. Hunto nos lo bai logra. 


En-cónexiotr eu Diodi Rey 
dia 27 di april y lo 
habri bek diahuebs, 28 di april 2022. 

LEY CU TA LIMITA UZO 
DI PRODUCTONAN DI 


PROTEHANDO 
UD 


PUBLICO 


Ta prohibi pa huma 
den luganan publico 


ALA 


LIBREMENTE 


BREATHE FREELY 

MINISTER GEOFFREY WEVER TA AMPLIA 
RIBA E TOPICO ECONOMIA CIRCULAR 

GEOFFREY WEVER 


Biblioteca Nacional Aruba a organisa e di dies 'Sustainable 
Education Symposium’ (SES). E titulo di e simposio di e aña aki 
tabata 'Road to the Circular Economy' cual a wordo organisa 
hunto cu Aruba Circular Economy Foundation (ACEF). 


Diabierna 22 april tabatin e ‘Evening of lecturers’. Señor Manuel 
Magueda di Harvard University, tabata orador internacional 
y sefior Dylan Farro, analista statistico di Banco Central di 
Aruba, tabata orador nacional. Minister di Asunto Economico, 
Comunicacion y Desaroyo Sostenibel mr. Geoffrey Wever a 
duna un speech na e evento aki den cual Minister a yama danki 
na e organisadornan di e evento pa nan esfuersonan continuo 
den promove sostenibilidad y economia circular na Aruba y 
Minister a elabora riba economia circular bisando cu economia 
circular ta un modelo holistico pa logra sostenibilidad y a haci 
un yamada na un y tur pa uni tras di e meta aki den cual ta 


a] Reis wm 


haci uso di innovacionnan tecnologico, organisacional, cultural 
y financiero pa avansa e transicion na un modelo economico 
na Aruba cu ta sostenibel, circular, 'self-reliant' y incluso. 
https://fb.watch/cEOFIAVgza/ 

Den nomber di Gobierno di Aruba, 
Minister di Finansa y Cultura 
mr. Xiomara Maduro 


ta invita Aruba en general pa asisti na e 
Ceremonia Acto Protocolar Dia di Rey 2022 


Gobierno di Aruba 


Bin pasa un dushi dia cu hopi 
premio y weganan popular pa 
mucha. 
Klooster Imeldahof, Noord 2 
10:00 AM - 2:00 PM 


Make your own Sea Glass 
necklace. 
Klooster Imeldahof, Noord 2 
10:00 AM - 11:00 AM 


Pintamento di cuadra den color 
y esfera Caribense. 
Klooster Imeldahof, Noord 2 
12:00 PM - 1:00 PM 


Registracion ta cuminsa 
7:45 di mainta. Bar y Cushina lo ta 
bon surti. 
Centro di Bario Playa Pabao 
9:00 AM 


Wega di antes pa mucha, Caha di 
orgel, Banda Azucar tent di 
cuminda y mas. 


Pos Abou 19, Noord 
12:00 PM - 9:30 PM 


Atraccion: Balansamento di Auto 
4x4, Claba Clabo, Ranca Cabuya 
y mas. 

Dam di Kas Ariba 

2:00 PM - 8:00 PM 


Kerekentenchi Party Xplotion, 

Le a Dino Jump, Dj 

Bradley £ Dj Dave. 
Renaissance Marketplace 
5:00 PM - 7:00 PM 


King's Day 
Coloring Sheet Available at 
Aruba Artist Gallery. 


Paseo Herencia Mall 
5:00 PM - 10:00 PM 

MINISTER ENDY CROES 


Enseñansa y Deporte 


Minister di Enseñansa y Deporte 


Endy Croes 


Endy Croes 

Durante conferencia di prensa di dialuna ultimo Minister Endy 
Croes a hiba hiba palabra. Loke a resalta den e discurso di e 
mandatario te palabranan cu accion y determinacion. 


Minister Endy Croes a expresa cu algun luna pasa e mester a 
hiba palabra na ocasion cu un hoben di Aruba a logra su titulo 
academico di PHD, di Dr. Rosabelle Illis. E tempo e mandatario 
mester a sondea y haci investigacion pa por a logra sa mas di 
Dr.Illis prome cu mi por a adresa mi mes na su persona na 
e ocasion special. Esey a conduci na agrega poco ‘research 
skills and techniques’. 


E mandatario a sigui bisa cu usando e mesun 'research skills, 
e la haci un investigacion chikito pe ocasion. Asina mi por a 
compronde cu Noord tabatin su prome scol prome aña 1850, 
casi 170 aña pasa. E tempo ey scol di klasnan chikito y no 
semper por a haya maestro cu por duna les na Hulandes. 
Pader Paulus Willems y Soernan e tempo ey tabata hopi 


activo y determina pa educa nos muchanan y mi a lesa den un 
articulo bieu cu mi a ricibi di un funcionario di nos Biblioteca 
Nacional, cu e tempo ey caba a yega di opta pa cuminsa 
duna les na Spaño. Asina a emplea un colectante riba termino 
cortico, Sr. Antoin Henriquez di Tanki Flip cu por a haci esey. E 
pader encarga e tempo ey a bisa cu educacion na Spaño por 
tabata hasta miho pa e desaroyo di nos muchanan. Esaki ta 
muestra di accion y determinacion di e pader aki.Di acuerdo cu 
investigacion acion y determinacion. Mi a pone man riba revista 
hopi importante “Taray”; Revista di centro di bario Noord. Na 
1977 e revista aki a publica historia di Noord. Na aña 1939 
a cuminsa cu construccion di un otro scol di klas y dia 5 di 
januari 1940 (82 aña pasa) e scol a wordo bendiciona y a 
haya e nomber di St. Aloysius school Esaki a bira un scol pa 
mucha homber y a cuminsa cu solamente 3 klas den funcion. 
Na aña 1949 Frèrenan di La Salle a tuma e scol over y na 
1951 e scol a haya dos klas cerca. Poco poco, pero cu “accion 
y determinacion” St. Aloysius school a sigui crece y desaroya. 

Continuacion NA OCASION DI PRESE 


Minister Endv Croes a expresa cu semper e la hava nomber 
di e scol aki bunita; St. Alovsius School. Ora a tuma nota di 
e nombernan di varios di nos scolnan, nos por conclui cu 
Iglesia Catolico cu 'accion v determinacion', tabatin un rol 
hopi importante den desarovo di enseñansa na Aruba. Algo 
di aplaudi v mi ta desea di duna honor na e esfuersonan di e 
religion Catolico pa esaki. E nomber di e scol aki a hibami na 
busca pa hva sa, ken Santo Alovsius tabata. Alovsius a nace 
na Italia na aña1568 (454 aña pasa) den un famia aristocrat. 
Su tata tabata un Marquis pa e Rev Phillipe Il di Spaña. Como 
viu mavor, Alovsius ta hereda e funcion aki ora su tata favece. 
Claramente, su tata a insisti pa Alovsius hava un formacion 
militar pa bira Marquis, pero na edad di 9 afia caba Alovsius 
Gonzaga, cu accion y determinacion a dicidi y a scoge pa 
sigui un caminda religioso. Na aña 1729, Papa Benedicto 
XIII a declara Aloysius dé Gonzaga como e patron Santo di 
studiantenan Joven. Na anja 1926, e la wordo nombra patron 
di tur hoven Cristian door di Papa Pius XI. Mi ta sigur cu ta a 


NTACION OFICIAL DI E PROYECTO.... 


base di e historia aki, nos antepasadonan a scoge e nomber 
aki pa nos scol. Mundialmente tin varios scol y institutonan cu 
ta carga e nomber di St. Aloysius. Claramente, nan a wordo 
inspira pa e historia di “accion y determinacion” di e hoben aki. 
Berdaderamente un bunita historia y inspirativo. 


Algo otro cu a hala mi atencion ora mi a tuma nota cu juffrouw 
Reineta Scharbaay un ex alumno di St Aloysius kende a sirbi 
como maestra pa 30 aña entre 1947 pa 1977 tambe tabata 
cabesante di St Aloysuis. Otro biaha lo amplia riba esaki. E 
mandatario a tuma nota tambe di e acción y determinacion den 
combinacion cu insistencia di e maestronan y cabesante di St. 
Aloysius School actual pa haya atencion di Gobierno di Aruba 
pa renobacion di nan scol cu tanto nan ta stima. Finalisando 
Minister Endy Croes a enfatisa cu ta un honor pero alabes un 
obligacion di por a contribui na e realisacion di e proyecto aki. 
Pabien pueblo di Noord. 

COLEGIO EPI TA TENE UN ANOCHI DI 
INFORMACION DIABIERNA AWOR 29 DI APRIL 


Colego EPI lo tene su anochi di informacion pa tur studiante 
di entre otro scolnan secundario cu ta interesa di sigui cu nan 
estudio cerca nos pa aña escolar 2022-2023. Meta principal 
di e anochi aki ta pa informa aplicantenan tocante e diferente 
programa di educacion cu Colegio EPI lo ofrece pa aña escolar 
2022- 20223 y kico ta entre otro e rekisitonan di admision. 


E anochi di informacion lo tuma lugar diabierna awor 29 di april 
y participantenan por scohe pa atende un di e dos sesionan cu 
lo bay presenta riba e anochi aki. 


SESION GENERAL 1 — 5:30 pa 6:00 p.m den Auditorium. 

Na final di e sesion general e reparti e grupo den 4 lokaal, 
cada un pa e unit cu e ta interesa den, pa sa mas di e opleiding 
ofreci. E 4 sesion aki lo dura te cu 6:45 p.m. A 


COLEGIO-EPI lavta vof su 


SESION GENERAL 2 — 6:30 pa 7:00 p.m. den 
Auditorium. 

Na final di e sesion general lo reparti e grupo 
den 4 lokaal, cada un pa e unit cu e ta interesa 
den, pa sa mas di e opleiding ofreci. E 4 sesion 
aki lo dura te cu 7:45 p.m. 


E campus di Colegio EPI lo ta accesibel via gate 
8 na unidad Ciencia v Tecnologia v tambe gate 
2 dilanti di Stafbureau. 


Ta pidi pa tur hende vega na tempo va cu lo 
cuminsa na ora. Tene na cuenta tambe cu 
cuponan p'e anochi di informacion ta limita y na | 
momento cu e espacionan vena, lo no permiti 
mas entrada. 

Desde augustus 2021 Colegio EPI a inicia 
un proceso continuo di renobacion di su 
programanan di educacion. E proceso continuo 
aki ta di suma importancia pa asina Colegio EPI 
por alinea su mes na e obhetivonan prescribi 


trabao forma principalmente door di docentenan di e diferente 
unidadnan, den colaboracion cu entre otro Inspectie Onderwijs 
y Dienst Publieke Scholen. 


Basa ariba e experiencia obteni te cu awor di e proceso di 
renobacion cu ta bezig cune y teniendo na cuenta tur locual 
e procesonan di renobacion ta exigi, Colegio EPI pa medio di 
DEA, Inspectie y DPS cu aprobacion di Minister di Enseñansa, 
lo implementa un strategia pa aña escolar 2022-2023 pa 
asina entre otro crea espacio den tempo pa nos docentenan 
por dedica na renobacion di programanan di educacion. E 
strategia aki ta implica cu lo tin cambio den programanan di 
educacion cu lo ofrece como tambe e cantidad di studiante cu 
lo por drenta den e programanan na 2022-2023. 


pa haña sa mas di nos. 
programa nan na Colegio EPI 


den e Plan Educacion Nacional (PEN) 2030 
como tambe e recomendacionnan presenta 
den e doorlichtingsrapport landspakket pa 
cu Enseñansa na Aruba. Un di e puntonan 
cardinal ta e importancia cu nos programanan di 
educacion por fomenta e aansluiting mas skerpi 
di nos graduadonan pa cu e profesion cu nan a 
studia pe como tambe garantisa e aansluiting na 
vervolgonderwijs. 


Ciencia & Technologia 


- Allround medewerker IT 


systems and devices 
(niveau 3) 

- Elektrotechniek (niveau 4) 
- Expert IT systems and 
devices (niveau 4) 


Hospitalidad & Turismo 


- Associate of applied 
science degree in culinary 
arts (niveau 3) 


- Zelfstandig medewerker 
leisure & hospitality 
(niveau 3) 


- Associate of science 
degree in hotel & 
restaurant management 
(niveau 5) 

- Leidinggevende leisure JA 
& hospitality (niveau 4) 


E proceso di renobacion ta haya guia di 
Departamento di Enseñansa Aruba y su 
desaroyo y ehecusion ta den man di gruponan di 


* Aplicacion ta habri desde? di Mei 2022! aja: 


*Representantenan di Arubalening tambe lo tey DERZ 
presente pa duna informacion e anochi aki. 

Continuacion COLEGIO EPI TA TENE UN ANOCHI DI INFORMACION.... 


E siguiente lo ta e programanan cu lo ta habri pa tuma aplicacion 
pa studiantenan nobo na Colegio ΕΡΙ pa aña escolar 2022- 
2023. 


UNIDAD CIENCIA Y TECNOLOGIA 

5 Programa Nobo - Allround medewerker Information 
Technology (IT) Systems and Devices — Nivel 3 

° Programa Nobo - Expert Information Technology (IT) 
Systems and Devices — Nivel 4 

5 Programa Existente - Elektrotechniek — Nivel 4 


UNIDAD ECONOMIA 


. Programa Nobo - Allround Assistant Business Services 
— Nivel 3 
. Programa Nobo - Business Administration & Control 


Specialist — Nivel 4 


UNIDAD HOSPITALIDAD Y TURISMO 

. Progama Existente - Certified Cook (Apprenticeship) — 
BBL Nivel 2 

. Programa Existente - Associate of Applied Sciencie in 
Culinary Arts — Nivel 3 

. Programa Nobo - Zelfstanding Medewerker Leisure & 
Hospitality — Nivel 3 

° Programa Nobo - Leidinggevende Leisure & Hospitality 
— Nivel 4 

. Programa Existente - Associate Of Science Degree 
in Hotel and Restaurant Management — Nivel 5 — lo habri 
solamente pa aplicantenan cu un afgeronde MBO 4 of HAVO 
diploma y e opleiding lo tin un duracion di 2 aña. 


UNIDAD SALUBRIDAD Y SERVICIO 


. Programa Existente - Sociaal Pedagogische Medewerker 
(Welzijn) — Nivel 3 

6 Programa Nobo - Verzorgende IG — Nivel 3 

` Programa Existente - Sociaal Pedagogische Medewerker 


(Welzijn) — Nivel 4 


coLecIo EPI INFORMATIE 


. Programa Nobo - MBO Verpleegkundige — Nivel 4 

Tur otro programa di educacion no menciona den e lista aki 
lo no habri pa aplicacion pa studianten nobo durante e aña 
escolar 2022-2023 na Colegio ΕΡΙ ya cu nan lo ta parti di e 
proceso di renobacion cu e meta pa habrinan bek na augustus 
2023 den un formato renoba. 


Adicional na esaki, ta importante pa tene na cuenta cu e 
cuponan lo ta limita pa cada un di e programanan di educacion 
cu lo habri pa aña escolar 2022-2023 na Colegio EPI. Esaki 
kiermen na momento cu yega e cantidad maximo permiti pa 
cada programa lo cera esaki y aplicantenan lo bay riba un 
wachtlijst. Pa e motibo aki ta encurasha tur esnan interesa 
den bin studia na Colegio EPI pa yena nan aplicacion digital 
cual proceso lo habri entrante 1 di mei via nos website: www. 
epiaruba.com 


Na e momentonan aki nos website ta desactiva temporalmente 
pa asina nos por haci update di tur informacion pa nos 
studiantenan nobo cu lo kier bin Colegio EPI. Nos website lo 
habri bek entrante 1 di mei y e proceso di aplicacion lo cera 
15 di juni sin excepcion. Den un siguiente comunicado, como 
tambe via nos facebook, nos lo publica mas informacion 
tocante e proceso di registracion digital. 


Durante nos anochi di informacion Arubalening tambe lo 
tey presente pa asina facilita e proceso di aplicacion pa 
financiamento di estudio na Colegio EPI. 


Ora bo gradua na Colegio EPI bo tin e potencial pa bira un 
profesional ariba nivel intermedio (MBO) y cuminsa labora den 
e profesion cu abo a scoge pa studia pe. Di otro banda, tambe 
bo por scoge pa bay sigui studia riba nivel HBO. Bo opcionnan 
ta ilimita cu bo MBO diploma! 


Ban combersa di bo ambicion profesional. Nos ta warda'bo 
diabierna awor! 

E MIHO COSNAN DEN BIDA NO TA BIN FACIL. 
PERO NA FINAL TA BALE PENA E SACRIFICIO. 
CORDA SEMPER CU MEYMEY DI CADA DIFICULTAD, 


TIN UN OPORTUNIDAD PA EXPLORA! 


NLINE 


